Φραντζέσκα Σταυρακοπούλου

Η Φραντσέσκα Σταυρακοπούλου (, γενν. 3 Οκτωβρίου 1975) είναι Βρετανίδα βιβλική μελετήτρια και παρουσιάστρια. 

Επί του παρόντος, κατέχει τη θέση της Καθηγήτριας της Εβραϊκής Βίβλου και της Αρχαίας Θρησκείας στο Πανεπιστήμιο του Έξετερ. Το κύριο ερευνητικό της αντικείμενο επικεντρώνεται στην Εβραϊκή Βίβλο, καθώς και στην ιστορία και τη θρησκεία του Ισραήλ και του Ιούδα.

Παράλληλα, προωθεί τη γνώση θεμάτων βιβλικής ιστορίας ως παρουσιάστρια τηλεοπτικών εκπομπών στο BBC2 και το Channel 4. Σχολιάζει τη ιστορικότητα των αφηγημάτων της Βίβλου και της Εβραϊκής Βίβλου (Παλαιά Διαθήκη), τον ρόλο των γυναικών στις αβρααμικές θρησκείες, καθώς και την ανάπτυξη των Βιβλικών κειμένων.

 Βιογραφία 
Η Φραντσέσκα Σταυρακοπούλου γεννήθηκε στις 3 Οκτωβρίου 1975 από Αγγλίδα μητέρα και Έλληνα πατέρα. Μεγάλωσε χωρίς να ακολουθεί κάποια συγκεκριμένη θρησκεία και είναι άθεη. Φοίτησε στο σχολείο Godolphin & Latymer και έλαβε υποτροφία για το Κολέγιο Γούστερ του Πανεπιστημίου της Οξφόρδης.

Καριέρα
Η Σταυρακοπούλου έλαβε διδακτορικό δίπλωμα στη Θεολογία από το Πανεπιστήμιο της Οξφόρδης. Η διδακτορική της διατριβή, η οποία εξέτασε τη δημιουργία ενός φανταστικού παρελθόντος μέσα στην Εβραϊκή Βίβλο, δημοσιεύθηκε αργότερα με τίτλο «Ο Βασιλιάς Μανασσής και η Θυσία Παιδιών: Βιβλικές Παραποιήσεις Ιστορικών Πραγματικοτήτων».  

Στη συνέχεια, ανέλαβε διδακτικές και ερευνητικές θέσεις στην Οξφόρδη, στο Κολέγιο Γούστερ, ως βοηθός ερευνήτρια και ως Υπότροφος ανάπτυξης σταδιοδρομίας στη Σχολή Θεολογίας, ενώ αποχώρησε από το Πανεπιστήμιο της Οξφόρδης το 2005.  

Το ίδιο έτος ανέλαβε θέση λέκτορα της Εβραϊκής Βίβλου και Αρχαίων Θρησκειών στο Τμήμα Θεολογίας και Θρησκειών του Πανεπιστημίου του Έξετερ, οπότε προήχθη στη βαθμίδα της ανώτερης λέκτορος τον Μάρτιο του 2011. Διετέλεσε ως επικεφαλής του Τμήματος Θεολογίας και Θρησκειών του Έξετερ από το 2013 έως το 2016. 

Το 2011, διετέλεσε γραμματέας της Εταιρείας Μελέτης της Παλαιάς Διαθήκης που εδρεύει στο Ηνωμένο Βασίλειο, ενώ υπήρξε επίσης μέλος της Ευρωπαϊκής Εταιρείας Βιβλικών Σπουδών και της Εταιρείας Βιβλικής Λογοτεχνίας των Ηνωμένων Πολιτειών.  

Το βιβλίο της «Θεός: Μία Ανατομία» (2021) ήταν υποψήφιο για το Βραβείο Ιστορίας Wolfson το 2022.

Δημόσιες εμφανίσεις
Η Σταυρακοπούλου έχει εμφανιστεί επανειλημμένως στην εκπομπή του BBC One The Big Questions, που παρουσιάζει συζητήσεις με θέματα ηθικά, θρησκευτικά και κοινωνικά, υπό την παρουσίαση του Νίκι Κάμπελ. Οι εμφανίσεις της περιλαμβάνουν θέματα όπως: «Είναι η Βίβλος ακόμη επίκαιρη;», «Υπάρχει διαφορά ανάμεσα σε μια θρησκεία και μια αίρεση;» και «Είναι οι θρησκείες άδικες απέναντι στις γυναίκες;».

Η Σταυρακοπούλου έχει διατελέσει συγγραφέας και παρουσιάστρια σε διάφορες παραγωγές μέσων που σχετίζονται με τις ακαδημαϊκές και πολιτικές της ενασχολήσεις. Συνέβαλε στη σειρά του Channel 4 The Bible: A History (2010) εξετάζοντας την ιστορικότητα του Μωυσή. Η πρώτη της παρουσίαση σε ζώνη υψηλής τηλεθέασης ήταν η τριμερής τηλεοπτική σειρά του BBC2 The Bible's Buried Secrets (2011, που δεν πρέπει να συγχέεται με το ομώνυμο πρόγραμμα της NOVA του 2008).

Επιπλέον, είναι Επίτιμη Υποστηρίκτρια της Humanists UK και έχει δώσει ομιλίες σχετικά με την ιστορία της θρησκείας και τις θρησκευτικές απεικονίσεις της γυναικείας σεξουαλικότητας στο Ετήσιο Συνέδριο της Humanists UK το 2016 και στο Παγκόσμιο Συνέδριο Ανθρωπιστών το 2014 στην Οξφόρδη, αντίστοιχα.

Ακαδημαϊκές Θέσεις
Η έρευνα της Σταυρακοπούλου επικεντρώνεται κυρίως στην Εβραϊκή Βίβλο, καθώς και στην ιστορία και τη θρησκεία των Ισραηλιτών και των Ιουδαίων.

Η Σταυρακοπούλου υποστηρίζει ότι σημαντικές μορφές, που αναφέρονται στην Εβραϊκή Βίβλο, δεν ήταν ιστορικά πρόσωπα, όπως παρουσιάζονται στις Γραφές. Έχει επίσης δηλώσει ότι πιστεύει πως «πολύ λίγα, πιθανώς» από όσα περιλαμβάνει η Εβραϊκή Βίβλος αποτελούν ιστορικά γεγονότα. Αυτή η θέση βασίζεται στο επιχείρημα ότι οι αρχαίοι συγγραφείς είχαν μια διαφορετική αντίληψη περί «γεγονότος» και «μύθου» σε σχέση με τη σύγχρονη αντίληψη και ότι η Εβραϊκή Βίβλος «δεν γράφτηκε ως μια ακριβής ιστορική καταγραφή του παρελθόντος». Συμπεραίνει, μάλιστα, ότι οι διηγήσεις για τον Μωυσή και τον Βασιλιά Δαβίδ στην Εβραϊκή Βίβλο δεν είναι ιστορικά γεγονότα και προσθέτει:

Στο βιβλίο της με τίτλο God: An Anatomy (2021), η Σταυρακοπούλου «παρουσιάζει μια ζωντανή, σωματική εικόνα του Θεού: μια ανθρωπόμορφη θεότητα που περπατά, μιλά, κλαίει και γελά, που τρώει, κοιμάται, αισθάνεται και αναπνέει, και που είναι αδιαμφισβήτητα άνδρας. Πρόκειται για ένα πορτρέτο—στο οποίο κατέληξε μέσα από ενδελεχή ανάλυση και έρευνα της Βίβλου—ενός θεού που, σύμφωνα με αρχαίους μύθους και τελετουργίες, ήταν προϊόν μιας συγκεκριμένης κοινωνίας, σε μια συγκεκριμένη εποχή, φτιαγμένος κατ’ εικόνα των ανθρώπων που ζούσαν τότε, διαμορφωμένος από τις συνθήκες και τις εμπειρίες τους». Το βιβλίο αυτό έχει περιγραφεί από τον Τζον Μπάρτον ως μία προσπάθεια που αναδεικνύει ότι ο άυλος Θεός του Ιουδαϊσμού και του Χριστιανισμού «δεν είχε ακόμη διαμορφωθεί έτσι στη Βίβλο, όπου ο Θεός εμφανίζεται σε μια πολύ πιο σωματική μορφή».

 Κύρια έργα 

Διατριβές



Βιβλία
Η διατριβή της Σταυρακοπούλου και το βιβλίο που ακολούθησε:




 Επιμέλεια 



Αρθρογραφία
Τα κύρια άρθρα της Σταυρακοπούλου, όπως και τα βιβλία της, περιλαμβάνουν τα ακόλουθα:





Παραπομπές

Περαιτέρω ανάγνωση


Εξωτερικοί σύνδεσμοι
 Stavrakopoulou Exeter faculty page.
 Stavrakopoulou Twitter page.


Κατηγορία:Άγγλοι άθεοι
Κατηγορία:Έλληνες άθεοι
Κατηγορία:Βρετανοί τηλεπαρουσιαστές
Κατηγορία:Βιβλικοί μελετητές
Κατηγορία:Απόφοιτοι του Πανεπιστημίου της Οξφόρδης
Κατηγορία:Άγγλοι ελληνικής καταγωγής